THAI คว้ารางวัลสุดยอดแบรนด์แห่งปี
THAI คว้ารางวัลสุดยอดแบรนด์แห่งปี จาก World Branding Awards 2019-2020 ณ พระราชวังเคนซิงตัน กรุงลอนดอน สหราชอาณาจักร 
22 พ.ย. 2562

นางสาวนนทกร ตระกูลพา ผู้จัดการทั่วไปประจำสหราชอาณาจักรและไอร์แลนด์ บริษัท การบินไทย จำกัด (มหาชน) หรือ THAI เป็นผู้แทนบริษัทฯ รับรางวัล สุดยอดแบรนด์แห่งปี (Brand of the year 2019-2020) ในฐานะสายการบินจาก มิสเตอร์ ริชาร์ด โรลส์ ประธาน World Branding Forum ในงานประกาศรางวัล World Branding Awards 2019 ณ พระราชวังเคนซิงตัน กรุงลอนดอน สหราชอาณาจักร
อนึ่ง งานประกาศรางวัล World Branding Awards จัดขึ้นเป็นประจำทุกปี ซึ่งแบรนด์ที่ได้รับรางวัลในครั้งนี้ ล้วนแล้วแต่เป็นแบรนด์ที่ผ่านการคัดเลือกสามรูปแบบ คือ การประเมินคุณค่าตราสินค้า การวิจัยตลาดผู้บริโภค และการโหวตออนไลน์ของผู้บริโภค โดยสามารถสร้างการจดจำอันยอดเยี่ยม อีกทั้งยังสามารถสร้างความไว้วางใจให้กับผู้บริโภค ถือเป็นการตอกย้ำความสำเร็จในการสร้างและรักษาตัวตนของแบรนด์ในตลาดที่มีความเปลี่ยนแปลงอยู่ตลอดเวลา โดยการบินไทยเป็นสายการบินเดียวในประเทศไทยที่ได้รับรางวัลดังกล่าว